
                                                 Nr.23/240/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea art.86 din  Legea energiei electrice nr. 13/2007, transmisă cu adresa nr.P.L.x 465 din 14 septembrie 2010.



În raport de obiectul şi conţinutul reglementării, proiectul de lege face parte din categoria legilor organice, la fel cu legea asupra căreia intervine legislativ.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

    Nr.23/240/2010
R A P O R T

asupra proiectului de Lege pentru modificarea şi completarea art.86 din 
Legea energiei electrice nr. 13/2007  


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de lege pentru modificarea şi completarea art.86 din Legea energiei electrice nr. 13/2007, transmisă cu adresa nr.P.L.x 465 din 14 septembrie 2010, înregistrată la comisie sub nr.23/240 din 15 septembrie 2010.


Senatul a adoptat proiectul de Lege, în şedinţa din 8 septembrie 2010.



Comisia juridică, de disciplină şi imunităţi a avizat favorabil proiectul de lege.


Consiliul Legislativ, cu avizul nr. 467 din 20 aprilie 2010, a avizat favorabil proiectul de lege, formulând observaţii şi propuneri care au fost preluate.


Proiectul de lege are ca obiect modificarea art. 86 din Legea energiei electrice nr.13/2007,  în sensul stabilirii drept contravenţie a nerespectării de către operatorul de transport şi de sistem a obligaţiilor prevăzute în Regulamentul (CE) nr.1228/2003 al Parlamentului European şi al Consiliului din 26 iunie 2003.


Membrii Comisiei pentru industrii şi servicii au examinat proiectul de lege în şedinţa din 19 septembrie 2012 şi au hotărât, în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, a fost abrogată expres Legea nr.13/2007, iar iniţiativa legislativă a rămas fără obiect.



La lucrările comisiei au fost prezenţi 23 de deputaţi din totalul de 28 de membri ai comisiei.


În raport de obiectul şi conţinutul reglementării, proiectul de lege face parte din categoria legilor organice, la fel cu legea asupra căreia intervine legislativ.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă

Consilier parlamentar,
Silvia Vlăsceanu

